༄༅། །དཔལ་མ་ཧཱ་མཱ་ཡཱ་གཙོ་རྐྱང་གི་སྒྲུབ་ཐབས་བྱིན་རླབས་དང་བཅས་པ་བཞུགས་སོ།།
বাউবা
275.

སྒྲུབ་ཐབས་ཀུན་བཏུས་
།ཨོཾ་སྭ་སྟི། དཔལ་ལྡན་བདེ་ཆེན་མགོན་པོ་ལ། །རྟག་ཏུ་གུས་པའི་ཡིད་ཀྱིས་འདུད། །སྒྱུ་འཕྲུལ་ཆེན་མོའི་རིམ་ལས་འོངས། །དྲན་པ་གཅིག་པ་བཤད་པར་བྱ། །གྲུབ་པའི་སློབ་
དཔོན་བྱཱ་ད་ལིས་མཛད་པའི་མ་ཧཱ་མཱ་ཡཱའི་སྒྲུབ་ཐབས་དྲན་པ་གཅིག་པ་བསྒོམ་པར་འདོད་ན། རང་གི་སྙིང་གའི་ཧཱུྃའྀ་འོད་ཀྱིས་བླ་མ་དང་དཀྱིལ་འཁོར་གྱི་འཁོར་ལོ་མདུན་གྱི་ནམ་མཁར་ཧཱུྃ་ཞེས་སྤྱན་
དྲངས༑ ཡིད་ཀྱིས་སྤྲུལ་བའི་ཕྱི་ནང་གསང་བའི་མཆོད་པས་མཆོད་པར་གྱུར། དཀོན་མཆོག་གསུམ་ལ་བདག་སྐྱབས་མཆི། །སོགས་ཡན་ལག་བདུན་པ་ཚར་གསུམ་བྱ། ཤཱུ་ནྱ་ཏཱའི་སྔགས་དོན་བསམ། ཧཱུྃ་
ཡིག་ལས་རང་གི་མདུན་དུ་སྣོད་ཀྱི་འཇིག་རྟེན་རྣམ་པར་དག་པ་པདྨ་དང་། ཟླ་བ་དམར་སྐྱའི་གདན་ལ། ཧྲཱིཿལས་དཔལ་སྒྱུ་འཕྲུལ་ཆེན་མོ་སྐུ་མདོག་སྔོན་མོ་ཞལ་བཞི་སྔོ་སེེར་དམར་ལྗང་བ། ཕྱག་དང་པོ་
276

♫
གཉིས་
།གཉིས་ཀྱིས་ཐོད་པ་དང་། ཁ་ཊཱཾ་ག་འཛིན་པས་ཡུམ་ལ་འཁྱུད་པ། འོག་མ་གཉིས་ཀྱིས་མདའ་གཞུ་འཕྱར་བ། ཞབས་གཡོན་བརྐྱང་བའི་སྐྱིལ་ཀྲུང་ཕྱེད་པའི་གར་སྟབས་ཀྱིས་
བཞུགས་པ། མི་ལྤགས་ཀྱི་སྟོད་གཡོགས་འཕྱར་བ། ཡུམཻ་སངས་རྒྱས་མཁའ་འགྲོ་མ་དམར་མོ་རང་མཚུངས་དང་མཉམ་པར་སྦྱོར་བ། ཐོད་སྐམ་གྱི་དབུ་རྒྱན། མགོ་ཕྲེང་ཕྱག་རྒྱ་ལྔའི་རྒྱན་དང་བཅས་
པ༑ དེ་ལ་ཡིད་ཀྱིས་མཆོད་པ་ཕུལ། དེ་ཉིད་རང་གི་སྙིང་ནང་དུ་ཐིམ་པས། རང་ཉིད་ཧེ་རུ་ཀའི་སྐུ་སྔ་མ་བཞིན་དུ་གྱུར་པ་ལ། སྤྲོ་ན་གོ་ཆའི་ཡི་གེ་རྣམས་དགོད་དེ། མགྲིན་པར་ཨཱཿ རྣ་བ་གཉིས་ལ་
ཨ༑ མིག་ལ་ཨོཾ་རྣམས་དམར་པོ། སྣ་ལ་ཁཾ་དཀར་པོ། དཔྲལ་བར་ཙི་སེར་པོ། །སྙིང་གར་ར་དམར་པོའོ། །དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུྃ། ཨོཾ་ཨཱཿཧྲཱིཿཧཱུྃ། ཨོཾ་ཨཿཨཾ་
277

ཧཱུྃ༑ ཞེས་བཟླས་པ་ཅི་ནུས་བྱའོ། །རྫོགས་པའི་རིམ་པའང་ཅི་ནུས་སུ་བསྒོམ་སྟེ། བདེ་ཆེན་མྱུར་སྒྲུབ་ཏུ་བཤད་ཟིན་ཏོ། །གཏོར་མ་འབྲུ་གསུམ་གྱི་བྱིན་གྱིས་བརླབས་ནས། ཡེ་ཤེས་པ་སྐད་ཅིག་གིས་མདུན་དུ་བྱོན་པ་ལ། ཨོཾ་ཨཱཿགུ་ཧྱ་ཨཱ་བྷཀྵ་བྷཀྵེ་
ཧཱུྃ༑ ཞེས་ལན་བདུན་གྱིས་ཕུལ། དེ་རང་ལ་བསྟིམ། བྱིན་རླབས་ནི། ཆོས་འབྱུང་དམར་པོ་གྲུ་གསུམ་གྱི་དབུས་སུ་ཐིག་ལེ་དཀར་པོ་ཡོད་པ་ཞིག་བྲི། མཆོད་པ་དང་གཏོར་མ་བཤམ། མངོན་རྟོགས་བསྒོམས་ནས་གཏོར་མ་གོང་བཞིན་
འབུལ༑ མཆོད་པའང་འབྲུ་གསུམ་གྱི་བྱིན་གྱིས་བརླབས་ནས་ཡིད་ཀྱིས་ཕུལ། སློབ་མས་མཎྜལ་བྱས་ནས། མཆེ་བ་གཙིགས་ཤིང་འཇིགས་པ་ཆེ། །སྔགས་ཀྱི་མེ་ཏོག་ཕྲེང་བས་བརྒྱན། །ཤ་ཆེན་རབ་ཏུ་གསོལ་མཛད་པའི། །ཧེ་རུ་ཀ་དཔལ་ཕྱག་
འཚལ་བསྟོད། །བདག་ལ་བྱིན་གྱིས་བརླབ་ཏུ་གསོལ། །ཅེས་ལན་གསུམ་གསོལ་བ་བཏབ། སྒྲུབ་ཐབས་ཀྱི་དམིགས་པ་ཕོག་ནས། སྔགས་བཟླར་བཅུག བུམ་དབང་ངོ༌། །ཞེས་བརྡ་སྤྲད། སྙིང་གར་ཉི་ཟླ་ཁ་སྦྱོར་རྒྱ་སྲན་ཙམ་པའི་དབུས་
སུ༑ ཐིག་ལེ་ཡུངས་འབྲུ་ཙམ་ལ་སེམས་གཏོད་དུ་གཞུག བརྗོད་བྲལ་གྱི་ཉམས་མྱོང་ངོ་སྤྲད་ལ་གསང་དབང་ངོ་། །ཞེས་བརྗོད། ལྟེ་བའི་ཨ་ཡིག་འབར་བས། སྤྱི་བོའི་ཧཾ་ཞུ་བར་དམིགས་ལ་རླུང་བཟུང་དུ་བཅུག ཐུར་སེལ་བསྡམས་པས་བདེ་སྟོང་
གི་ཉམས་སྐྱེས་པར་བསམ། ཤེར་དབང་ངོ་། །ཆོས་འབྱུང་ནི་དབྱིངས་སྤྲོས་བྲལ། ཐིག་ལེ་ནི་རིག་པ་བདེ་བ་ཆེན་པོའི་བརྡའོ་ཞེས་དབང་བཞི་པའོ། །འདི་ལ་རྗེས་ཆོག་མི་དགོས། རབ་ཟབ་མ་ཧཱ་མཱ་ཡཱའི་གཞུང༌། །ཀུན་གྱི་ཟབ་དོན་དགའ་བས་
སྒྲུབ་ཐབས་ཀུན་བཏུས་

།ཞུས། །ཡང་སྙིང་ལེན་ཚུལ་འདི་འདྲ་བ། །གཞན་ལ་ཡོད་མེད་གསལ་པོར་སྨྲོས། །མ་ཧཱ་མཱ་ཡཱ་གཙོ་རྐྱང་གི་སྒྲུབ་ཐབས་ཀྱི་ལེའུ་ཚན་ནོ།། ༈ །།བདེ་ཆེན་མྱུར་སྒྲུབ་བཞུགས་སོ། །ཨོཾ་སྭ་སྟི། ན་མོ་བཛྲ་ཌཱ་ཀཱ་
ཡ༑ དྲན་པ་གཅིག་པ་ཞེས་བྱ་བ། །བདེ་ཆེན་མྱུར་དུ་སྒྲུབ་པའི་ཐབས། །སྒྱུ་འཕྲུལ་ཆེན་མོ་གཙོ་བོ་ལ། །བཏུད་ནས་བདག་གིས་ཏེ་བོར་བྲི། །ཟབ་མོའི་རྒྱུད་སྡེ་ཆེན་པོ་མ་ཧཱ་མཱ་ཡཱའི་དགོངས་དོན་དྲན་པ་གཅིག་པ་ཉམས་སུ་ལེན་པར་འདོད་པས། དང་
པོར་བསྐྱེད་རིམ་དྲན་པ་གཅིག་པ་ལ། ཡབ་ཡུམ་ལ་བརྟེན་པ་གཉིས་ལས། ཐོག་མ་ནི། སྐྱབས་སེམས་སྔོན་དུ་སོང་ནས། རང་སྐད་ཅིག་གིས་རྡོ་རྗེ་མཁའ་འགྲོར་གསལ་བའི་སྙིང་གར་ཟླ་བ་ལ་ཧྲཱིཿསྔོན་པོ། དེ་ལས་འོད་འཕྲོས། སྒྱུ་འཕྲུལ་ཆེན་མོ་ལྷ་
Rg
ལྔའི་དཀྱིལ་འཁོར་མདུན་གྱི་ནམ་མཁའ་སྤྱན་དྲངས། ཕྱག་འཚལ། ཡན་ལག་བདུན་པ་བྱ། ཚད་མེད་བཞི་བསྒོམས་ཏེ་རང་ལ་བསྟིམ། ཤཱུ་ནྱ་ཏཱ་སོགས། སྟོང་པའི་ངང་ལས་མདུན་དུ་ཧཱུྃ་ལས་སྲུང་བའི་འཁོར་ལོའི་ནང་དུ་ཆུད་པའི་དངོས་གྲུབ་སྟེར་
བའི་དུར་ཁྲོད་ཆེན་པོའི་དབུས་སུ་ཆུ་སྐྱེས་དམར་པོ་ཀུན་ནས་ཁ་དོག་སྣ་ཚོགས་པའི་འོད་ཕུང་དཀྲིགས་པའི་ལྟེ་བ་ལ། ཨཱཿལས་ཟླ་བ་དམར་པོ་དང་། ཧྲཱིཿ ལས་དཔལ་རྡོ་རྗེ་མཁའ་འགྲོ་མ་ཨིནྡྲ་ནཱི་ལ་ལྟར་སྔོ་བ། སྒེག་ཅིང་མཁྲང་བག་ཆགས་པ། སྔོ་
སེར་དམར་ལྗང་བའི་ཞལ་རེ་རེ་ལ་སྤྱན་གསུམ་གསུམ་དང་ལྡན་པ། མདའ་གཞུ་ཁ་ཊཱཾ་ག་ཀ་པཱ་ལ་འཛིན་པའི་ཕྱག་གཞི་པ། སྟག་ལྤགས་ཀྱི་ཤམ་ཐབས་དང་མགོ་བོའི་ཕྲེང་བ་ཅན། སྐྲ་གྱེན་དུ་བརྫེས་ཤིང་། ཕྱག་རྒྱ་ལྔ་དང་ལྡན་པ། གཡོན་བརྐྱང་གི་
279

གར་སྟབས་ཅན། སངས་རྒྱས་མཁའ་འགྲོ་མ་དང་མཉམ་པར་སྦྱོར་བ། མེ་ཕུང་འབར་བའི་དབུས་ན་བཞུགས་པ། རང་གི་སྙིང་གར་ཉི་མ་ལ་ཧྲཱིཿབསམས་ནས། མདུན་གྱི་ཧེ་རུ་ཀ་ལ་ཕྱི་ནང་གི་མཆོད་པས་མཆོད། མཆེ་བ་གཙིགས་ཤིང་སོགས་ཀྱིས་
བསྟོད༑ རྡོ་རྗེ་ཧེ་རུ་ཀས་བདག་ལ་བྱིན་གྱིས་རློབས་ཤིག ཅེས་གསོལ་བ་བཏབ་པས། ཧེ་རུ་ཀའི་སྙིང་གའི་ཧཱུྃདང་། སྲུང་འཁོར་སོགས་ལུས་ལ་ཐིམ་པས། ལུས་རྟེན་གྱི་དཀྱིལ་འཁོར་དང་། ཧཱུྃཡིག་བརྟེན་པའི་དཀྱིལ་འཁོར་ཧེ་རུ་ཀར་གསལ་
བར་གྱུར། ནུས་ན་ལྷ་ལྔ་ཀའང་གསལ་འདེབས། ནང་གི་ཧེ་རུ་ཀའི་ཐུགས་ཀར་ཟླ་ཉིའི་བར་དུ་ཧྲཱིཿ གསང་སྔགས་ཀྱི་སྒྲ་སྒྲོག་པ་ལ་རྩེ་གཅིག་ཏུ་དམིགས་ནས། ཨོཾ་ཨཱཿཧྲཱིཿཧཱུྃ་ཧཱུྃ། ཞེས་བཟླ། ཆོས་ཐམས་ཅད་སྒྱུ་མ་ལྟ་བུའི་ལྷའི་ར༨་བཞིན་དུ་ཤེས་
པར་བྱས་ཏེ་དགེ་བ་བསྔོས་ནས་ཐུན་མཚམས་ལ་འཇུག་གོ །ཕྱི་མ་ཡུམ་ལ་བརྟེན་པ་ནི། ཕལ་ཆེར་སྔ་མ་ཉིད་ལས་ཁྱད་པར་ནི། ས་བོན་ཧཱུྃ་གི་གནས་སུ་ཨོཾ་དཀར་པོ་བཀོད། སངས་རྒྱས་མཁའ་འགྲོ་མ་ཡབ་དང་འདྲ་བ་ལས། སྐྲ་གྲོལ་གཅེར་བུ་ལྷ་
མོའི་མཚན་ཉིད་ཡོངས་སུ་རྫོགས་པ། རང་སྣང་གི་ཡབ་དང་སྦྱོར་བ། དེའི་མིག་གཉིས་སུ་ཨོཾ་དཀར་པོ། མགྲིན་པར་ཨཱཿདམར་པོ། དཔྲལ་བར་རྩི་སེར་པོ། རྣ་བ་གཉིས་ལ་ཨ་དམར་པོ། སྣར་ཁཾ་དཀར་པོ། སྙིང་གར་ར་དམར་པོ། གནས་
གསུམ་དུ་ཨོཾ་ཨཱཿཧཱུྃ། མཆོད་པ་ཡན་ཆད་སྔར་བཞིན། ཨོཾ་ཨཱཿཧཱུྃ་ཨྃ་ཧཱུྃ་ཧཱུྃ། ཞེས་དང་། ཨོཾ་བུདྡྷ་ཌཱ་ཀི་ནཱི་ཨཱཿཧྲཱིཿཧཱུྃ། སྔགས་སོ། །དེ་ནས་རྫོགས་རིམ་དྲན་པ་གཅིག་པ་ནི། ལུས་གནད་རྩའི་ཆུན་པོའི་འདུག་སྟངས་སམ། རྡོ་རྗེ་དང་། པདྨ་
གཅེར་བུ་ལྷ་ཟླ
སྒྲུབ་ཐབས་ཀུན་བཏུས་

♫
།དང་སྲོག་ཤིང་གི་སྐྱིལ་ཀྲུང་གང་རུང་ཅན་གྱི་ཆོས་བདུན་བཅས་རང་ལྷར་གསལ་བའི་ཨ་ཝ་དྷུ་ཏིའི་ནང་ནམ་མཁའི་རླུང་དྭངས་མས་གང་བས་དེའི་ནང་གི་སྤྱི་བོར་རླུང་སྔོན་པོ་ཟླ་གམ། མགྲིན་པར་མེ་དམར་པོ་གྲུ་
གསུམ༑ ལྟེ་བར་ས་སེར་པོ་གྲུ་བཞི། སྙིང་གར་ཆུ་དཀར་པོ་ཟླུམ་པོ་རྣམས་བསྒོམས་ནས་འཁོར་ལོ་ལྟར་བསྐོར་བས་རླུང་རོ་ལན་གསུམ་བུས། རྔུབས་པས་སྤྱི་བོའི་རླུང་སྔོ་བུན་པ་དང་། མགྲིན་པའི་མེ་དམར་ལྷབ་སོང་བ་གཉིས་སྙིང་གར་གཅིག་ཏུ་
འདྲེས་ཉི་མར་གྱུར། ཐུར་སེལ་དྲངས་པས། ལྟེ་བའི་ས་གསེར་ཞུན་མ་ལྟ་བུ་དང་། སྙིང་གའི་ཆུ་ཟླ་འོད་ལྟར་དཀར་ཕྱུར་བ་གཉིས་སྙིང་གར་འདྲེས་ཟླ་བར་གྱུར། ཉི་ཟླ་སྟེང་འོག་འགྱུར་ཏེ་ཟླ་བ་སྟེང་དུ་ས་བོན། དེ་གཉིས་ཀྱི་དབུས་སུ་ནམ་མཁའི་རླུང་
སེམས་དབྱེར་མེེད་མ་ཧཱུྃ་གི་རྣམ་པར་གནས་པ། དཔེར་ན་གའུ་ཁ་སྦྱོར་གྱི་དབུས་སུ་ནོར་བུ་བཅུག་པ་ལྟ་བུ། དེ་ལ་རྩེ་གཅིག་ཏུ་བསྒྲིམས་ནས་གཞག དེས་སྐྱོ་ན་ཧཱུྃ་ལས་རླུང་འོད་ཀྱི་བདག་ཉིད་བྱུང་། ཟླ་བ་སིང་སྒྲ་དང་བཅས་ནས་ཕུག་ཟླ་བའི་བུ་ག་ནས་
འགྲོ་འོང་བྱེད་པར་བསམ། ཡི་གེ་གསུམ་གྱི་གདངས་དང་བཅས་ཏེ་རྡོར་བཟླས་བྱ། དམིགས་པས་ལྷག་པར་སྐྱོན་བརྟན་གཡོའི་ཡུལ་སྣ་ཚོགས་ལ་དམིགས་ནས་འོད་ཟེར་འཕྲོ་བ་དང་། ཡུལ་གྱི་བཅུད་བསྡུ་བའི་བཟླས་པ་བྱ་སྟེ། ཐོག་མར་ཨོཾ་གྱིས་
དབྱུང་༑ ཧཱུྃ་གིས་རྔུབ། ཨཱཿཡིས་བཀག་པའི་རྡོར་བཟླས་སོ། །སླར་ཡང་ཟླ་བའི་བུག་པ་ནས་ཧཱུྃ་ལ་སེམས་གཏད། རླུང་མི་བདེ་བ་མེད་ཙམ་དུ་བཟུང་། དེ་ནས་དལ་བུས་བུས་ལ་དྲག་ཏུ་རྔུབས་ནས་འཛིན། དེ་ཁོ་ན་རྟག་ཏུ་བསྒོམ་པར་བྱའོ། །དེས་
281

མ་གྲུབ་ན་རྦ་རླབས་བཙིར་བའི་ཡེ་ཤེས་ལན་འགའ་རེ་བཟུང་ནས་སེང་གེ་རྣམ་གྲོལ་གྱི་ཕྱག་རྒྱ་བསྒྲུབས་རྗེས་སྔར་གྱི་རྣལ་འབྱོར་ལ་སྦྱར་བས་འགྲུབ་བོ། །རྡོར་བཟླས་གཙོ་བོ་ཡིན་ལ་འདི་གཉིས་བོགས་འདོན་ཏེ། དེའི་ཚེ་སེམས་ཡུད་གཅིག་གནས་ལ་ཡུད་
གཅིག་མི་གནས་པ་དེའི་ཚེ། སྨིག་རྒྱུ་ལྟར་འོད་ཀྱི་དྲ་བ་མཐོང་། དེའི་ཚེ་བར་འགར་ཆུ་རླུང་གཙཽད་པ་སྟེ་ནཱ་དའི་ཚེ་དེའི་རླུང་སྦྱོར་ཡང་བག་རེ་བྱའོ། །འདིས་བོགས་འདོན་པ་འོག་རྣམས་ལའང་མཚོན་ནོ། །དེ་ནི་རང་གར་རྒྱུ་བ་ལས་འཕྲལ་དུ་འགྲོ་འོང་
འགོག་པ་སྟེ། ལྟེ་བར་དྲག་ཏུ་ཁ་སྦྱར་བས་ལུས་ཀུན་ཁྱབ་པར་བསམ་མོ། །དེ་ནས་རྩོལ་བར་བྱས་ན་གང་འདོད་ཀྱི་བར་དུ་གནས་ལ་མེད་པར་འདོད་ན་ཡང་མེད་པར་འགྲོ་བ་ན་དུ་བ་དང་སྤྲིན་གྱི་རྣམ་པ་མཐོང་ངོ་། །དེ་ནས་རྩོལ་མེད་དུ་གནས་ལ་ཅི་འདོད་དུ་
ལྡང་ནུས་པ་ནམ་མཁའི་སྣང་བ་ལྟ་བུ་མཐོང་ངོ་། །དེ་ནས་སེམས་གནས་པའི་མཐུ་ལས་སྣང་བ་ཀུན་གང་དུའང་མ་གྲུབ་པའི་སྟོང་སང་ངེ་བར་གྱུར་པ་ན་མར་མེ་ལྟ་བུ་མཐོང་ངོ་། །ཀུན་གྱི་ཐ་མར་ཤིན་ཏུ་སྦྱངས་པའི་ལུས་སེམས་ཀྱི་བདེ་བ་དང་སྟོང་པ་དབྱེར་མི
མེད་དུ་ཤར་བ་ན་ནམ་མཁའ་སྤྲིན་མེད་ཀྱི་སྣང་བ་འབྱུང་སྟེ་རྟགས་ལྔའོ། །དམིགས་པ་ལ་སེམས་གནས་ཙམ་དང་། ལུས་སེམས་བདེ་སྟོང་ཙམ་རིམ་པ་དང་པོས་ཀྱང་འགྲུབ་མོད། གནས་སྐབས་ལྔ་པོ་འདི་དག་ལ་སྒྲུབ་ཚུལ་ཐུན་མོང་མ་ཡིན་པ་རེ་ཡོད་
པའང་ཤེས་དགོས་ལ། དེ་བརྟན་པར་གྱུར་ན་ལུས་གནད་ལ་ངེས་པ་མེད་པས་རླུང་སྦྱོར་སྔ་མ་དང་འདྲ་བ་ལས་རྡུབས་པའང་དལ་བུས་བྱས་ལ་དམིགས་པ་ཧཱུྃ་གི་འོད་ཟེར་དྲི་མ་མེད་པས་ཁམས་གསུམ་འོད་དུ་ཞུ་རང་ལ་ཐིམ། ཡང་ཡང་དེ་ཉིད་ལ་རྩེ་གཅིག་
སྒྲུབ་ཐབས་ཀུན་བཏུས་

♫ আ
:
།ཏུ་མཉམ་པར་བཞག་པས་རླུང་རྒྱུ་བ་མི་མངོན་པ་ཙམ་དུ་འགྱུར། དེ་ཡང་ཇེ་ཕྲ་ལ་སྟོང་པར་སྦྱང་། དེ་ལྟར་ཡང་ཡང་གོམས་པས་རླུང་དྷུ་ཏིར་འཆིངས་ལ། དེ་ནས་སྟོང་པ་ལས་རླུང་ལྡང་བ་དང་ལྷན་ཅིག་ལྷ་སྐུ་རྣམ་པ་ཐམས
ཅད་དུ་བསྒོམ་པ་སླར་ནས་སླར་དུ་བསྒོམ། འདི་ཁོ་ནས་ཀྱང་ཡོན་ཏན་བརྒྱད་འབྱུང་ལ། ཕལ་ཆེར་ནི་ཡོན་ཏན་བརྒྱད་ལས་ཀྱི་ཕྱག་རྒྱ་ལས་འཐོབ་བོ། །དེ་ལྟར་དགའ་བཞི་སྟོང་པ་དོན་དམ་པ་ལ་སྦྱར་ནས་ལྷ་སྐུ་བདེ་བ་ཆེན་པོར་བསྐྱེད་དེ། འདོད་ཡོན་ལྔ་
ལ་སྤྱོད་ན་དགའ་བཞིའི་སྐད་ཅིག་ངོས་ཟིན་པས་སྟོང་ཉིད་དུ་བསྒྲུབ་པར་བྱ་སྟེ། མཐར་གྱིས་དངོས་གྲུབ་མཆོག་ལ་སྦྱོར་བའོ། །བཟའ་བའི་དམ་ཚིག་ཤ་ལྔ་བདུད་རྩི་ལྔའི་རང་བཞིན་ཡེ་ཤེས་བདུད་རྩིར་བསྒོམས་ལ། ཨོཾ་ཨཱཿགུ་ཧྱ་བྷཀྵེ་ཧཱུྃ། ཞེས་བྱིན་
གྱིས་བརླབས་ནས་ཐ་མལ་གྱི་རྣམ་རྟོག་སྤངས་ལ་ལོངས་སྤྱད། ཉལ་བའི་ཚེ་དང་པོའི་རྣལ་འབྱོར་པས་སྣང་བ་ཀུན་བསྡུ་རིམ་གྱིས་བསྡུས་ནས་དམིགས་མེད་ཀྱི་ངང་ལ་ཉལ་ཞིང་། གཉིད་པའི་གནས་སྐབས་རྨི་ལམ་གྱི་མན་ངག་ལ་སྦྱོར་ཞིང་། གསུམ་
པའི་སྐབས་སུ་བདེ་བ་ཆེན་པོའི་ལྷའི་སྐུ་བསྒྲུབ་པར་བྱ་བ་ཉིད་ཡིན་ཏེ། དེ་གཉིས་ཀྱི་མན་ངག་ནི་གཞན་དུ་རྟོགས་པར་བྱའོ། །བདེ་ཆེན་འདུས་མ་བྱས་པའི་རང་ཉམས་ལས། །དབང་སྔོན་འོད་བརྒྱའི་དཔལ་འཛིན་ལོངས་སྤྱོད་རྫོགས། རྡོ་རྗེ་མཁའ་འགྲོ་མ་
གཙོ་མྱུར་འགྲུབ་བྱེད། །བླ་མ་དམ་པའི་མན་ངག་ཇི་བཞིན་བཀོད། །ལུགས་འདི་ལ་འཁོར་ལོའི་རྣལ་འབྱོར་ཟུར་དུ་སྟོན་པར་སྣང་། ལྷག་མ་དབྱིབས་སྔགས་ཆོས་གསུམ་གྱི་སྙིང་པོ་མཆོག་ཏུ་གྱུར་པ་འདིའང་ཏཱ་ར་ནཱ་ཐས་རང་ལོ་ཉི་ཤུ་པ་ལའོ། །འདི་ལ་
し
283

མན་དག་གཉིས་པ་གཞན་ནི་ཅིས་ཀྱང་གལ་ཆེའོ།། ༈ །།དཔལ་མ་ཧཱ་མཱ་ཡཱ་གཙོ་རྐྱང་གི་བྱིན་རླབས་ཀྱི་ཆོ་ག་འོད་གསལ་འཆར་བ་ཞེས་བྱ་བ་བཞུགས་སོ། །ཨོཾ་སྭ་སྟི། བཅོམ་ལྡན་མ་ཧཱ་མཱ་ཡཱ་དང་། །དབྱེར་མེད་ཁྱབ་བདག་བླ་མའི་ཞབས། །
སྙིང་དབུས་ཐིག་ལེར་མཆོད་བྱས་ནས། །བྱིན་རླབས་ཆོ་ག་ཅུང་ཟད་འབྲི། །འདི་ལ་གཉིས། སྦྱོར་བ་དང་། དངོས་གཞིའོ། །དང་པོ་ནི། གནས་དབེན་པར་སྟེགས་བུའི་ཁར་མཎྜ་ལར་ཆོས་འབྱུང་དམར་པོ་གྲུ་གསུམ་གྱི་དབུས་སུ་ཐིག་ལེ་དཀར་པོ་ཡོད་
པ་ཞིག་འབྲི། མཆོད་པ་དང་གཏོར་མ་བཤམ། བདག་བསྐྱེད་བཟླས་པ་དང་བཅས་པ་དང་། གཏོར་འབུལ། ཡིད་མཆོད་རྣམས་གཞུང་ལྟར་བྱ། མཎྜལ་ནི་དབང་བཞི་པའི་བརྡ་དོན་ངོ་སྤྲོད་པའི་ཆེད་དུ་བཤམ་པ་ལས་ལྷ་བསྐྱེད་པ་སོགས་མི་དགོས་
སོ༑ །གཉིས་པ་ནི། སློབ་མ་རྣམས་ཁྲུས་བྱས་གྲལ་དུ་འཁོད་པར་སེམས་བསྐྱེད་གསལ་འདེབས་སོགས་ཇི་ལྟར་རིགས་པས་མཚམས་སྦྱར་ཏེ། དེ་ལ་རྣལ་འབྱ